Passasiers se heldedaad om vrou te bevryDie foto wat in Yomiuri-koerant verskyn het Passasiers het ŉ 32-ton treinwa van ŉ platform in Japan weggestoot om ŉ vrou, wat in die 20cm-gaping tussen die trein en platform beland het, te bevry. ŉ Publieke aankondiging dat ŉ passasier vasgekeer is, het sowat 40 mense aangespoor om spoorwegbeamptes te help om die treinwa, wat se suspensiestelsel toelaat om na ŉ kant oor te leun, weg te druk, het die Yomiuri-koerant berig. Die onbekende vrou, in haar 30s, is ongedeerd gered by JR Minami-Urawa-stasie, noord van Tokyo. Ná ŉ agt minuutlange vertraging was die trein weer in werking. ŉ Foto van die reddingspoging het in Yomiuri se aanduitgawe verskyn. -SAPA